CELEX: 62021TN0297
Language: el
Date: 2021-05-21 00:00:00
Title: Υπόθεση T-297/21: Προσφυγή της 21ης Μαΐου 2021 — Troy Chemical και Troy κατά Επιτροπής

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/44
            
         
      Προσφυγή της 21ης Μαΐου 2021 — Troy Chemical και Troy κατά Επιτροπής
      (Υπόθεση T-297/21)
      (2021/C 289/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Troy Chemical Co. BV (Delft, Κάτω Χώρες) και Troy Corp. (Florham Park, New Jersey, Ηνωμένες Πολιτείες) (εκπρόσωποι: D. Abrahams, H. Widemann και Ł. Gorywoda, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει στο σύνολό του τον εκτελεστικό κανονισμό (ΕΕ) 2021/348 της Επιτροπής της 25ης Φεβρουαρίου 2021 (1)·
               
            
                  —
               
               
                  να διατάξει κάθε άλλο αναγκαίο κατά την κρίση του μέτρο, και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τέσσερις λόγους.
      
               
                  1.
               
               
                  Με τον πρώτο λόγο προβάλλεται ότι η καθής υπέπεσε σε πλάνη περί το δίκαιο, ενήργησε κατά κατάχρηση εξουσίας, παραβίασε την αρχή της προστασίας της δικαιολογημένης εμπιστοσύνη (με βάση έγγραφα καθοδήγησης), παραβίασε την αρχή της απαγόρευσης των διακρίσεων και υπέπεσε σε πρόδηλη πλάνη εκτίμησης, καθόσον θέσπισε τριετή περίοδο έγκρισης για την ουσία καρβενδαζίμη.
               
            
               
                  2.
               
               
                  Με τον δεύτερο λόγο προβάλλεται ότι η καθής υπέπεσε σε πρόδηλη πλάνη εκτίμησης και ενήργησε κατά κατάχρηση εξουσίας καθόσον εκτίμησε ότι ήταν αναγκαίοι «ειδικοί όροι» προκειμένου να απαγορευθεί η χορήγηση αδειών για χρήση βιοκτόνων προϊόντων σε χρώματα και επιχρίσματα που προορίζονται να χρησιμοποιηθούν σε εξωτερικούς χώρους.
               
            
               
                  3.
               
               
                  Με τον τρίτο λόγο προβάλλεται ότι η καθής υπέπεσε σε πρόδηλη πλάνη εκτίμησης και σε πλάνη περί το δίκαιο καθόσον έκρινε ότι ήταν αναγκαίοι «ειδικοί όροι» προκειμένου να απαγορευθεί η διάθεση στην αγορά συγκεκριμένων κατεργασμένων αντικειμένων (χρωμάτων και επιχρισμάτων που έχουν υποστεί κατεργασία με καρβενδαζίμη ή περιέχουν καρβενδαζίμη) για χρήση σε εξωτερικούς χώρους.
               
            
               
                  4.
               
               
                  Με τον τέταρτο λόγο προβάλλεται ότι η καθής υπέπεσε σε πρόδηλη πλάνη περί το δίκαιο και περί τα πράγματα καθόσον έκρινε ότι ήταν αναγκαίοι «ειδικοί όροι» για την επισήμανση χρωμάτων και επιχρισμάτων που έχουν υποστεί κατεργασία με καρβενδαζίμη ή περιέχουν καρβενδαζίμη και προορίζονται να χρησιμοποιηθούν σε εξωτερικούς χώρους προκειμένου να υπομνησθεί στους χρήστες, με τους όρους αυτούς, ότι δεν επιτρέπεται η χρήση σε εξωτερικούς χώρους.
               
            
         (1)  Εκτελεστικός κανονισμός (ΕΕ) 2021/348 της Επιτροπής, της 25ης Φεβρουαρίου 2021, για την έγκριση της ουσίας καρβενδαζίμη (carbendazim) ως υπάρχουσας δραστικής ουσίας για χρήση σε βιοκτόνα των τύπων προϊόντων 7 και 10 (ΕΕ 2021, L 68, σ. 174).